नया साल में की-की मिलतै, बतलाबॅ भैया?
 धोती कुरता, गमछी याकि दरबाजा गैया।
 भक-भक बिजली घोॅर में बरतै,
भागतै धुप अंधेरा।
 कथरी फेंक रेजाई ओढ़बै,
जागबै रोज सबेरा।
 धरनी साड़ी पहिन थिरकतै, नाचबै ता-ता थैया।
 नया साल में की-की मिलतै, बतलाबॅ भैया?
 गठ्ठा, गुठ्ठी सड़कनै रहतै,
दौड़तै मोटर गाड़ी।
 दोनों साँझ चुल्हा गरमैतै,
बाँटबै पान सुपाड़ी।
 टुनमाँ, टुनियाँ मुरख नैं रहतै देतै सभैं बधैया।
 नया साल में की-की मिलतै, बतलाबॅ भैया?
 पीला लाल कार्ड नैॅ रहतै,
हरियर केॅ उड़तै झंडा।
 अमर चैन केॅ वंशी बजतै,
अपराधी केॅ फुटतै भंडा।
 नया साल में की-की मिलतै, बतलाबॅ भैया? 